ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ
προς τα μέλη του ΤΕΕ/ΤΚΜ, για συμμετοχή στα Συμβούλια Πολεοδομικών Θεμάτων και Αμφισβητήσεων (ΣΥ.ΠΟ.Θ.Α.)
Συνάδελφοι,

Το TEE/TKM σε εφαρμογή του Ν.4495/2017 (ΦΕΚ167Α/03.11.2017) «Έλεγχος και Προστασία του Δομημένου Περιβάλλοντος & άλλες διατάξεις» όπως ισχύει, καθώς και το άρθ. 40 του Ν. 5193/2025 (Α΄ 56/11.04.2025) «Ενίσχυση της κεφαλαιαγοράς και άλλες διατάξεις», σύμφωνα με το οποίο: «Οι θητείες των υφιστάμενων μελών των: α) Συμβουλίων Αρχιτεκτονικής του άρθρου 10 του ν. 4495/2017 (Α’ 167), και β) Συμβουλίων Πολεοδομικών Θεμάτων και Αμφισβητήσεων Α’ και Β’ της παρ. 3 του άρθρου 20 του ν. 4495/2017, παρατείνονται από τη λήξη τους έως την 30ή Ιουνίου 2025»,

καλεί τα μέλη του που επιθυμούν να συμμετέχουν στα Συμβούλια Πολεοδομικών Θεμάτων & Αμφισβητήσεων (ΣΥ.ΠΟ.Θ.Α.), εφόσον διαθέτουν τα απαιτούμενα προσόντα, να υποβάλλουν  αίτηση με βιογραφικό σημείωμα, έως 25/06/2025 
στα γραφεία του Τμήματος, Μ. Αλεξάνδρου 49 στην Θεσσαλονίκη
με e-mail protocol-tkm@central.tee.gr.

Τα «Συμβούλια Πολεοδομικών Θεμάτων & Αμφισβητήσεων (ΣΥ.ΠΟ.Θ.Α.)», συγκροτούνται στην έδρα κάθε Περιφερειακής Ενότητας (Θεσσαλονίκη, Χαλκιδική, Σέρρες, Ημαθία, Πιερία, Πέλλα, Κιλκίς), σύμφωνα με τα άρθρα 20 έως 21 του Ν.4495/2017 (ΦΕΚ167Α/03.11.2017), όπως ισχύει.

Τα ΣΥ.ΠΟ.Θ.Α. είναι πενταμελή. Σ’ αυτά συμμετέχει ένας μηχανικός εκπρόσωπος του ΤΕΕ με τον αναπληρωτή του, με αποδεδειγμένη δεκαετή εμπειρία σε θέματα Χωροταξίας και Πολεοδομίας, ειδικότητας πολιτικού μηχανικού ή αρχιτέκτονα μηχανικού ή τοπογράφου μηχανικού ή χωροτάκτη – πολεοδόμου μηχανικού. 
Η θητεία των μελών είναι διετής.

Η αποστολή στοχευμένου, στο αντικείμενο των ΣΥ.ΠΟ.Θ.Α., βιογραφικού σημειώματος με τη σχετική εμπειρία, είναι απαραίτητη προϋπόθεση για την αξιολόγηση της αίτησης. 

Οι συνάδελφοι που θα επιλεγούν να συμμετέχουν στα ΣΥ.ΠΟ.Θ.Α. θα πρέπει να προσκομίσουν άμεσα τα δικαιολογητικά που αποδεικνύουν τα απαιτούμενα προσόντα.

Επισημαίνουμε επίσης ότι, οι συνάδελφοι που θα επιλεγούν να συμμετέχουν στα ΣΥ.ΠΟ.Θ.Α., υποχρεούνται να υποβάλλουν δήλωση ΠΟΘΕΝ ΕΣΧΕΣ για τη συγκεκριμένη δραστηριότητα στην αρμόδια Υπηρεσία.

Για περισσότερες πληροφορίες 
μπορείτε να απευθύνεστε στα Γραφεία του Τμήματος, στην κ. Κυριακή Πετρίδου τηλ. 2310 883121
